Vedlegg 10 - Oppdragsgivers Case.

Leverandøren skal besvare caset som skissert under og besvarelsen vil bli evaluert i konkurransen under tildelingskriteriet” oppdragsforståelse”. Oppgaven skal besvares skriftlig og visuelt. Caset er et *tenkt oppdrag* for foretaksgruppen – som grunnlag for evalueringen.

**Rekrutteringskampanje sommervikarer:**

**Beskrivelse av case rekrutteringskampanje sommervikarer**  
Sykehusa i Midt-Norge har et stort behov for kvalifiserte sommervikarer hvert år. Anslagsvis er det behov for ca. 450 vikarer fordelt på Helse Møre og Romsdal, St. Olavs og Helse Nord-Trøndelag i sommermånedene. Spennet er stort i ønsket kompetanse. Sykepleiere, spesialsykepleier og leger er den desidert største gruppen, men også sekretærer, portører, kokker, gartnere og annet driftspersonell er det behov for.  
  
I dag rekrutteres disse gjerne via utdanningsinstitusjoner i regionen gjennom praksisplasser knyttet til studiet. I tillegg får vi søkere fra hele landet, som gjerne har en tilknytning til regionen. Men behovet er større enn antallet kvalifiserte søkere. Vi må også i noen tilfeller hente inn personale fra våre naboland.  
  
Hovedmålgruppe for kampanjen er personer mellom 18 og 35 år i Norge.  
  
**Oppgaveløsning**  
Vi ønsker en skriftlig og visuell beskrivelse av hvordan leverandøren vil løse rekrutteringskampanjen med hensyn til:  
  
- Kampanjestrategi  
Herunder:   
- Budskap  
- Forslag til konkrete tiltak (f.eks. film, animasjon, innhold sosiale medier, m.m.)  
- Valg av kanaler med hensyn til til definerte målgrupper  
- Måling av effekt  
- Grad av involvering fra kunde  
- Anslått tidsbruk for leverandørens produksjon av kampanjen  
- Estimerte kostnader for kampanjen  
  
*Visualisering av kreativ ide og budskap skal knyttes til ett eller flere av tiltakene som leverandøren foreslår.*